**Ministru kabineta rīkojuma projekta**

**“Par nekustamā īpašuma Gramzdas ielā, Rīgā, daļas pirkšanu projekta “Eiropas standarta platuma 1435 mm dzelzceļa līnijas izbūve “Rail Baltica” koridorā caur Igauniju, Latviju un Lietuvu” īstenošanai”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |    Ministru kabineta rīkojuma projekts sagatavots, lai no nekustamā īpašuma īpašnieka atsavinātu tam piederošā nekustamā īpašuma daļu publiskās lietošanas dzelzceļa transporta infrastruktūras objektu izbūvei un attīstībai.  Rīkojuma projekts stāsies spēkā tā parakstīšanas brīdī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9. panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Īstenojot Eiropas standarta platuma 1435 mm dzelzceļa līnijas izbūves Rail Baltica koridorā caur Igauniju, Latviju un Lietuvu būvniecības projektu (turpmāk – Rail Baltica projekts), no nekustamā īpašuma īpašnieka nepieciešams atsavināt nekustamā īpašuma (nekustamā īpašuma kadastra Nr. 0100 099 2308) daļu – zemes vienības (zemes vienības kadastra apzīmējums 0100 099 2308) daļu 0.0044 ha platībā (platība var tikt precizēta pēc zemes kadastrālās uzmērīšanas) – Gramzdas ielā, Rīgā (turpmāk – Nekustamā īpašuma daļa).Rail Baltica projekta īstenošanai paredzētā darbība, nosakot dzelzceļa līnijas trases novietojumu Latvijas teritorijā, akceptēta ar Ministru kabineta 2016. gada 24. augusta rīkojumu Nr. 467 “Par Eiropas standarta platuma publiskās lietošanas dzelzceļa infrastruktūras līnijas Rail Baltica būvniecībai paredzētās darbības akceptu”. Ar Ministru kabineta 2016. gada 24. augusta rīkojumu Nr. 468 “Par nacionālā interešu objekta statusa noteikšanu Eiropas standarta platuma publiskās lietošanas dzelzceļa infrastruktūrai” Rail Baltica projektam noteikts nacionālo interešu objekta statuss.Nekustamā īpašuma daļa tiek atsavināta publiskās lietošanas dzelzceļa transporta infrastruktūras projekta attīstībai un atsavināšana ir vienīgais veids šī mērķa sasniegšanai.Nekustamais īpašums (nekustamā īpašuma kadastra Nr. 0100 099 2308) ir ierakstīts Rīgas pilsētas Vidzemes priekšpilsētas tiesas Rīgas pilsētas zemesgrāmatas nodalījumā Nr. 100000172899 šādā sastāvā: zemes vienība (zemes vienības kadastra apzīmējums 0100 099 2308) 0.1 ha platībā. Īpašuma tiesības nostiprinātas juridiskai personai.Zemesgrāmatā attiecībā uz nekustamo īpašumu nav reģistrētas ķīlas tiesības vai piedziņas atzīmes.Saskaņā ar Nekustamā īpašuma valsts kadastra informācijas sistēmas teksta datiem nekustamajam īpašumam ir reģistrēts apgrūtinājums - ekspluatācijas aizsargjoslas teritorija gar ielu vai ceļu – sarkanā līnija – 0.0084 ha.Saskaņā ar zemes ierīcības projektu, kas apstiprināts ar Rīgas pilsētas būvvaldes 2019. gada 8. augusta lēmumu Nr. BV-19-11120-nd “Par zemes ierīcības projekta apstiprināšanu Gramzdas ielā, Rīgā un adreses piešķiršanu”, nekustamā īpašuma atsavināmajai daļai noteikts apgrūtinājums - ekspluatācijas aizsargjoslas teritorija gar ielu vai ceļu – sarkanā līnija. Apgrūtinājumi un to platības tiks precizētas zemes kadastrālās uzmērīšanas gaitā.Rail Baltica projekta īstenošanai ierosināta Nekustamā īpašuma daļas 0.0044 ha platībā atsavināšana. Nodalot Rail Baltica projektam nepieciešamo Nekustamā īpašuma daļu, veidojas zemesgabals 0.0956 ha platībā, kas atbilstoši Rīgas domes pilsētas attīstības departamenta 2018. gada 7. novembra atzinumam Nr. DA-18-5424-nd, 2019. gada 24. janvāra atzinumam Nr. DA-19-403-nd un Rīgas pilsētas būvvaldes 2018. gada 3. decembra atzinumam Nr. BV-18-16522-nd un 2019. gada 7. februāra atzinumam Nr. BV-19-2016-nd ir izmantojams atbilstoši vietējās pašvaldības teritorijas plānojumam, taču nav izmantojama apbūvei, jo apstādījumu un dabas teritorijā un ielu teritorijā būvju (ēku) izvietošana nav atļautais izmantošanas veids, izņemot inženiertehniskās vai transporta infrastruktūras vajadzībām.Saskaņā ar Likuma 6.panta pirmo daļu institūcija var ierosināt visa nekustamā īpašuma atsavināšanu, ja sabiedrības vajadzībām ir nepieciešama tikai nekustamā īpašuma daļa un tā atlikusī daļa nepietiekamas platības, apgrūtinājumu vai konfigurācijas dēļ nav izmantojama atbilstoši vietējās pašvaldības teritorijas plānojumam. Ņemot vērā minēto, īpašnieka prasība atsavināt visu nekustamo īpašumu ir nepamatota un noraidāma.Atsavināšanas procesā nekustamā īpašuma īpašnieks ir pieteicis zaudējumus, lūdzot izmaksāt kompensāciju EUR 120 000 apmērā, kuru veido EUR 84 000 nekustamā īpašuma un pieguļošā nekustamā īpašuma ar kadastra Nr. 0100 099 2309 ½ domājamās daļas iegāde, EUR 7000 procentu maksājumi bankai, EUR 2000 valsts un kancelejas nodevas un notāra pakalpojumi par abu nekustamo īpašumu reģistrāciju zemesgrāmatā, EUR 27000 kompensācija par būvniecības ieceres realizācijai iztērētajiem līdzekļiem. Lai noskaidrotu visus apstākļus, kas saistīti ar būvniecības ieceri nekustamajā īpašumā, tika pieprasīta informācija no Rīgas pilsētas būvvaldes. Rīgas pilsētas būvvalde ar 2018.gada 8. novembra vēstuli Nr.BV-18-15278-nd un 2019.gada 16.aprīļa vēstuli Nr.BV-195385-nd informēja, ka 2007.gada 17.augustā tika izdots plānošanas un arhitektūras uzdevums Nr. DA-07-5378-nd biroja ēkas ar tehnikas novietni jaunbūvei Gramzdas ielā b/n, Rīgā 99.grupa, 2308.grunts un 2309.grunts. 2008.gada 27.novembrī būvniecības iecere tika iesniegta Rīgas pilsētas būvvaldē, bet netika akceptēta. Īpašniekam sniegta Rīgas pilsētas būvvaldes informācija, kā arī īpašnieks papildus informēts, ka Rail Baltica būvniecības projekta īstenošanai paredzētā darbība un vieta tika akceptēta ar Ministru kabineta 2016.gada 24.augusta rīkojumu Nr. 467 “Par Eiropas standarta platuma publiskās lietošanas dzelzceļa infrastruktūras līnijas Rail Baltica būvniecībai paredzētās darbības akceptu” un līdz ar to Rail Baltica projekta izstrāde nav ietekmējusi 2008.gadā izstrādātās būvniecības ieceres realizācijas procesu.Īpašnieks nav iesniedzis pierādījumus, lai atbilstoši Civillikumā un Likumā noteiktajam pierādītu zaudējumu pamatotību. Ievērojot minēto, lūgums par zaudējumu atlīdzināšanu nav pamatots.Saskaņā ar Rīgas domes Pilsētas attīstības departamenta 2019.gada 6.augusta vēstulē Nr.DA-19-3872-nd sniegto informāciju, apstiprinot Rīgas domes 2005.gada 20.decembra saistošos noteikumus Nr.34 “Rīgas teritorijas izmantošanas un apbūves noteikumi” (turpmāk – RTIAN), to grafiskās daļas kartē “Teritorijas plānotā (atļautā) izmantošana” zemes vienībai tika noteikts atļautās izmantošanas veids – jauktas apbūves teritorija ar apstādījumiem (AJ), uz kuras atļauta darījumu iestādes, pārvaldes iestādes, izglītības iestādes, kultūras iestādes, zinātnes iestādes, ārstniecības iestādes, sociālās aprūpes iestādes, sporta būves mazstāvu daudzdzīvokļu nama, kā arī savrupmājas būvniecība, un daļā (aptuveni 85 m2 platībā) tā tika noteikta ielu sarkanās līnijās.Rīgas teritorijas plānojuma grozījumu izstrādes laikā (2009.gadā), Satiksmes ministrijas vadībā tika uzsākta Daugavas kreisā krasta dzelzceļa maršrutu uz ostas teritorijām un starptautisko lidostu “Rīga” izpēte, lai noskaidrotu paredzamās būvniecības ieceresrealizācijas iespējas. Izpēti bija plānots pabeigt līdz 2011.gada maijam, nosakot tehniski optimālākos un finanšu un ekonomiskā ziņā izdevīgākos dzelzceļa kravu plūsmu maršrutus uz ostas teritorijām Daugavas kreisajā krastā un dzelzceļa savienojumus ar lidostu “Rīga”.Pamatojoties uz plānotajiem izpētes darbiem RTIAN ar Rīgas domes 2009.gada 18.augusta saistošajiem noteikumiem Nr.5 “Grozījumi Rīgas domes 2005.gada 20.decembra saistošajos noteikumos Nr.34 “Rīgas teritorijas izmantošanas un apbūves noteikumi””) tika iezīmētas dzelzceļa līnijas Rīga-Jelgava savienojuma ar dzelzceļa līnijas Rīga-Jūrmala trase un dzelzceļa līnijas Rīga-Jūrmala savienojuma trase ar lidostu, nosakot tehniskās apbūves teritoriju tajās ar nosacījumu, ja 24 mēnešu laikā no RTIAN grozījumu spēkā stāšanās brīža nav pieņemts lēmums par minēto dzelzceļa līniju lietderību, tehniskās apbūves teritorija zaudē tehniskās apbūves teritorijas statusu un tās atļauto izmantošanu nosaka atbilstoši RTIAN 14.pielikumam (RTIAN Noslēguma jautājumi 28.punkts), proti, tehniskās apbūves teritoriju aizstājot ar apstādījumu un dabas teritoriju. Attiecīgi kopš 2009.gada 18.augusta zemes vienība atrodas:* tehniskās apbūves teritorijā (T) (~785m2), kur primārā izmantošana ir publiskās un privātās lietošanasdzelzceļa infrastruktūras, inženiertehniskās apgādes tīklu un būvju, satiksmes infrastruktūras objektu, kā arī transportlīdzekļu novietņu būvniecība, kas attiecīgi aizstāta ar apstādīju un dabas teritoriju;
* ielu teritorijā (I) (~210m2), kas ir visu veidu transportlīdzekļu un gājēju satiksmes, kā arī inženiertehniskās apgādes nodrošināšanai paredzēta teritorija;
* ielu teritorijā (I) (~210m2), kas ir visu veidu transportlīdzekļu un gājēju satiksmes, kā arī inženiertehniskās apgādes nodrošināšanai paredzēta teritorija.

Ņemot vērā minēto, ar 2009.gada 18.augusta grozījumiem RTIAN veiktās izmaiņas zemes vienības izmantošanā nav saistītas ar Rail Baltica projekta izstrādi un ieviešanu, kura īstenošanai paredzētā darbība un vieta tika akceptēta ar Ministru kabineta 2016. gada 24. augusta rīkojumu Nr. 467 “Par Eiropas standarta platuma publiskās lietošanas dzelzceļa infrastruktūras līnijas Rail Baltica būvniecībai paredzētās darbības akceptu”. Tāpat zemes vienības plānotās izmantošanas maiņa no jauktas apbūves teritorijas ar apstādījumiem (AJ) uz apstādījumu un dabas teritoriju nav saistīta ar Satiksmes ministrijas iniciatīvu. Līdz ar to nav pamata konstatēt Atsavināšanas likuma 25.panta otrās daļas 2.punktā minētos kompensējamos zaudējumus un izmaksāt atlīdzību par izmaiņām neatsavināmās nekustamā īpašuma daļas lietošanā (ierobežojumiem attiecībā uz vietējās pašvaldības teritorijas plānojumā noteikto izmantošanu - apbūves aizlieguma noteikšanu).Pamatojoties uz Likuma 9. pantu un Ministru kabineta 2011.gada 15.marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1. apakšpunktu, Satiksmes ministrija ar 2020. gada 17.novembra lēmumu Nr.03-14/4564 apstiprināja taisnīgas atlīdzības apmēru par nekustamā īpašuma (nekustamā īpašuma kadastra Nr. 0100 099 2308) daļas – zemes vienības (zemes vienības kadastra apzīmējums 0100 099 2308) daļas 0.0044 ha platībā (platība var tikt precizēta pēc zemes kadastrālās uzmērīšanas) – Gramzdas ielā, Rīgā atsavināšanu, nosakot to EUR 574.20 (pieci simti septiņdesmit četri *euro* un divdesmit centi) jeb EUR 13.05 (trīspadsmit *euro* un pieci centi) par kvadrātmetru.No īpašnieka nav saņemta konkrēta atbilde par piekrišanu aprēķinātajai atlīdzībai. Īpašnieks nepiekrīt, ka tiek atsavināta Nekustamā īpašuma daļa, norādot, ka atlikusī zemesgabala daļa nav izmantojama tās apgrūtinājumu dēļ un atbilstoši sākotnējai iecerei, kam īpašums iegādāts.Saskaņā ar Likuma 27. panta pirmajā un otrajā daļā noteikto īpašniekam ir tiesības apstrīdēt Satiksmes ministrijas noteikto atlīdzības apmēru.Ja netiks noslēgts pirkuma līgums par Nekustamā īpašuma daļas labprātīgu atsavināšanu, tiks virzīts likumprojekts par Nekustamā īpašuma daļas piespiedu atsavināšanu sabiedrības vajadzībām.Pēc atsavināšanas Satiksmes ministrija Nekustamā īpašuma daļu normatīvos aktos noteiktajā kārtībā ierakstīs zemesgrāmatā uz valsts vārda Satiksmes ministrijas personā.Saskaņā ar Dzelzceļa likuma pārejas noteikumu 53. punktu Satiksmes ministrija Nekustamā īpašuma daļu nodos Rail Baltica projekta īstenotājam pārvaldīšanā tā pienācīgai apsaimniekošanai līdz būvdarbu uzsākšanai.Ņemot vērā iepriekš minēto, Satiksmes ministrija ir izstrādājusi rīkojuma projektu. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, sabiedrība ar ierobežotu atbildību “Eiropas dzelzceļa līnijas”. |
| 4. | Cita informācija | Izstrādes procesā izmantoto dokumentu, kas satur personas datus, apstrādes mērķis ir nodrošināt pilnvērtīgu Rīkojuma projekta par nekustamā īpašuma daļas atsavināšanu atbilstības izvērtēšanu gan normatīvajiem aktiem, gan dokumentiem, tādējādi nodrošinot, ka tiek aizsargātas visu nekustamā īpašuma daļas atsavināšanā iesaistīto pušu tiesības. Dokumenti, kas satur personas datus, ir paredzēti šauram subjektu lokam – noteiktajiem saskaņošanas dalībniekiem, kas veic rīkojuma projekta un anotācijas vērtēšanu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projektā risinātie jautājumi skar tiesību subjektus – fiziskas un juridiskas personas. Nekustamā īpašuma daļa ir nepieciešama Rail Baltica projekta īstenošanai un uz tā veiktie uzlabojumi un izbūves būs nepieciešamas dzelzceļa līnijas posma izmantošanai, kas veicinās attiecīgā reģiona ekonomisko izaugsmi. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums nākotnē varētu ietekmēt tautsaimniecību kā valsts saimniecības nozari, jo, plānojot un īstenojot Rail Baltica projektu, tiek veidota tautsaimniecības vajadzībām, stabilas satiksmes interesēm, kā arī vides aizsardzības prasībām atbilstoša infrastruktūra. Rīkojuma projekta tiesiskais regulējums administratīvo slogu neietekmē. |
| 3. | Administratīvo izmaksu monetārs novērtējums | Rīkojuma projekts neparedz jaunas administratīvās izmaksas. |
| 4. | Atbilstības izmaksu monetārs novērtējums | Projekts šo jomu neskar. Tiesiskais regulējums atbilstības izmaksas nerada. |
| 5. | Cita informācija | Nav.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Projektam nav ietekmes uz valsts budžetu, jo papildu līdzekļi no valsts budžeta nav nepieciešami. Izdevumi, kas saistīti ar nekustamā īpašuma daļas pirkšanu un īpašuma tiesību nostiprināšanu zemesgrāmatā, tiks segti no finansēšanas līgumā, kas noslēgts 2015. gada 24. novembrī starp RB Rail AS un Eiropas Inovācijas un tīklu izpildaģentūru, par līdzfinansējumu triju Baltijas valstu ātrgaitas dzelzceļa līnijas Rail Baltica projekta attīstībai paredzētajiem līdzekļiem.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, sabiedrība ar ierobežotu atbildību “Eiropas dzelzceļa līnijas”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta īstenošana tiks veikta esošo valsts pārvaldes funkciju ietvaros, tā neietekmēs pārvaldes funkcijas vai institucionālo struktūru. |
| 3. | Cita informācija | Nav. |

Iesniedzējs:

Satiksmes ministrs T.Linkaits

Vīza:

Valsts sekretāre I.Stepanova